የመንገዱ ግንባታ የአካባቢውን ንግድ እንቅስቃሴ ያፋጥናል
ሞጣ፡- ከባህርዳር ዘማ ወንዝ፤ ከዘማ ወንዝ እስከ ፈለገ ብርሀን የተሰራው 175 ኪሎ ሜትር ርዝመት ያለው መንገድ መገንባት የሞጣንና የአጎራባች ከተሞችን የንግድ እንቅስቃሴ እንደሚያሳድግ ተገለጸ፡፡ ከባህር ዳር ፈለገ
ብርሃን ያለው መንገድ
ትናንት ሲመረቅ የኢፌዴሪ
ምክትል ጠቅላይ ሚኒስትር
ደመቀ መኮንን እንዳሉት፤
የመንገዱ ግንባታ የሞጣንና
የሌሎችን ከተሞች የንግድ
እንቅስቃሴ የሚያፋጥንና ከአዲስ
አበባ ባህር ዳር
አማራጭ የትራንስፖርት መስመር
ይሆናል፡፡ በቀጣይም የሞጣን
ከተማ ከደብረ ማርቆስና
አጎራባች ከተሞች የሚያገናኙ
መንገዶች በቅርቡ እንደሚጀመሩ ተናግረዋል፡፡ የትራንስፖርት ሚኒስትር ዳግማዊት ሞግስ በበኩላቸው፤ ከባህርዳር ፈለገ በርሃን የተሰራው የአስፓልት ኮንክሪት መንገድ ወጪ በመንግሥት መሸፈኑን ተናግረዋል። መንገዱ የአካባቢውን የገቢና የወጪ ንግድ እንቅስቃሴ እንደሚያሳድግ ጠቅሰዋል። በቀጣይ በክልሉ የተጀምሩትን የመንገድ ግንባታዎች ለማጠናቅቅ እንደሚሰራም ገልጸዋል። በአካባቢው አዳዲስ የመንገድ ግንባታዎችን ለማከናወን ዝግጅት መደረጉንም ጠቁመዋል። የኢትዮጵያ መንገዶች ባለስልጣን
ዋና ዳይሬክተር ኢንጂነር
ሀብታሙ ተገኝ፤ ከባህርዳር
ፈለገ ህይወት ያለው
መንገድ ምቹ ባለመሆኑ ህብረተሰቡ በትራንስፖርት እጥረት ምርቱን ገበያ ለማውጣት ይቸገር እንደነበር ተናግረዋል። በአሁኑ ወቅት የመንገዱ ግንባታ በአስፓልት ኮንክሪት ደረጃ በመከናወኑ የሞጣንና የአካባቢውን የንግድ እንቅስቃሴ ከማፋጥን ባለፈ ከተሞቹን የኢንዱስትሪ መናኸሪያ እንደሚያደርጋቸው ገልጸዋል። እንደ ኢንጂነር ሀብታሙ ገለጻ፤ የመንገዱ ግንባታ ወጪ ሙሉ በሙሉ በኢትዮጵያ መንግሥት የተሸፈነ ነው። ለግንባታውም አጠቃላይ ከሁለት ነጥብ አራት ቢሊዮን ብር በላይ ወጪ የተደረገበት ሲሆን፤ ከባህርዳር ዘማ ወንዝ 92 ነጥብ አምስት ኪሎ ሜትር ይረዝማል። ከዘማ ወንዝ እስከ ፈለገ ብርሃንም 82 ነጥብ አምስት ኪሎ ሜትር ይሸፍናል።አዲስ ዘመን መስከረም 9/2012መርድ ክፍሉ 